ต่อมน้ำเหลืองโตคะเป็นที่คอ ตอนแรกเป็น 2 ข้างใต้หูลงมาประมาณ 4 นิ้วคะ ตอนนี้ด้านขวาหายแล้วคะ ขนาดเล็กกว่าด้านซ้าย เหลือด้านซ้ายที่ยังเป็นอยู่คะ แต่ก้อนเล็กลงครั้งแรกที่รู้ว่าเจอต่อมมีอาการ เป็นไข้ตัวร้อน หนาวสั่น เมื่อวันที่ 3 ต.ค. 62 คะ เจอต่อมวันที่4 ไม่แน่ใจว่าเป็นนานหรือยังคะ จัดฟันด้วยคะ ไปหาวันที่ 5 คะให้ยามากิน 1 อาทิตย์คะ ไปพบอีกวันที่10 ต.ค. 62 ก้อนขวาหายแล้วเหลือซ้ายตามที่บอกข้างต้นคะ ไม่ได้ให้ยาเพิ่มคะ เพราะยังกินอันเก่าไม่หมด จนมาวันที่ 24 ต.ค.62 ยังไม่หายแต่เหมือนยุบลงอีกหน่อย แต่ก็ยังคลำๆเจอคะ แต่นัดผ่าตรวจวันที่6 พ.ย.62ที่จะถึงนี้คะ ไม่ได้พูดอะไรคะว่าเป็นอะไร อยากทราบว่าจริงๆแล้วเป็นอะไรคะ ขอบคะ
สวัสดีค่ะ อาการดังกล่าวมานั้น อาจจะเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันดังนั้นจากประวัติที่น่าจะมีการติดเชื้อบริเวณลำคออยู่ อาจเป็นสาเหตุให้ต่อมน้ำเหลืองโตได้แนะนำสังเกตอาการค่ะ หากก้อนที่มีอยู่ไม่หายไปหลังจากที่การติดเชื้อที่คอดีขึ้นหรือหายสนิทแล้วอย่างน้อย 2 สัปดาห์ ควรกลับไปพบแพทย์เพื่อตรวจเพิ่มเติม ในกรณีนี้ที่มีนัดอยู่แล้ว ควรกลับไปตามนัด ไม่แน่ใจว่าผ่านี้หมายถึงการตัดชิ้นเนื้อที่ก้อนดังกล่าวมาไปตรวจหรือไม่ ถ้าใช่ก็ควรไป เพื่อให้ได้การวินิจฉัยที่แน่นอนการดูแลตัวเองเบื้องต้นไม่ไปกดก้อนบ่อยๆ ไม่เอายาอะไรไปทาเอง